《方叔再用前韵约同赋》
宋代·陈文蔚

坐谈冰雪满怀秋，珍重余君学素优。
每有诗情并酒兴，为平月恨与花愁。
支颐万事从渠变，拂榻今宵为我留。
何处青山堪卜筑，约君归种菊千头。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。